AUDIENȚE. Meciul România - Franța a ținut în fața televizoarelor milioane de români: o cifră care se apropie de cinci milioane de telespectatori pe minut.

Publicitate

La nivelul întregii țări, peste 4,5 milioane de români se uitau la Pro TV, iar aproape 200.000 erau pe Dolce Sport. Diferențele dintre meciul de pe Pro TV și celelalte stații au fost consistente, mai ales la orașe și pe segmentul comercial: cota de piață a Pro TV a fost de peste 50% pe toate targeturile, cu un 71% pe segmentul comercial 18-49 de ani.

În termeni de cotă de piață, 71% share este cel mai ridicat nivel al vreunui program din istoria măsurătorilor de audiență: practic, aproape trei sferturi dintre românii între 18 și 49 de ani care aveau televizoarele deschise se uitau la deschiderea Euro 2016 Franța - România.

Oricum, pe publicul comercial, consumul TV a fost afectat de faptul că mulți români au preferat să vadă meciul în public sau la terase, zone care nu sunt contorizate în clasamentele de audiență.

De notat audiența Kanal D la nivel național, cu peste un milion de telespectatori la bătaie cu meciul de pe Pro TV.

Paginademedia.ro prezintă audiențele posturilor TV pe intervalul meciului Franța - România (scor 2-1):

NAȚIONAL. La nivelul întregii țări, peste 4,7 milioane de români au văzut meciul Franța - România în fața televizoarelor. Cei mai mulți - peste 4,5 milioane de români - s-au uitat la Pro TV. Alți aproape 200.000 s-au uitat la Dolce Sport. Peste jumătate dintre românii care aveau televizoarele deschise erau pe meciul de deschidere de la Euro 2016.

De remarcat audiența Kanal D pe intervalul meciului: aproape 1,1 milioane de români medie. Postul turcesc avea pe post Bahar (până la 22.30), apoi Best of Vacanța Mare.

Pe locul al treilea, Antena 1 a avut audiențe de peste 12 ori mai mici decât meciul Franța - România,

URBAN. Trei milioane de telespectatori la orașe pentru România - Franța: peste 2,9 milioane la Pro TV și 60.000 la Dolce Sport. Audiența Pro TV a fost de șase ori mai mare decât locul următor pe interval Kanal D și de peste 16 ori mai ridicată decât a Antenei 1.

COMERCIAL. Cotă de piață remarcabilă pe segmentul comercial: 71%, ceea ce înseamnă că aproape trei sferturi din publicul între 18 și 49 de ani care se uita la televizor era pe meciul difuzat de Pro TV. În cifre absolute, au fost peste 1,4 milioane de telespectatori pe acest segment.

Și pe targetul comercial, diferențele față de locurile următoare au fost foarte mari: Pro TV a avut cifre de peste zece ori mai mari decât locul al doilea - Kanal D - și de peste 13 ori peste Antena 1.

Dolce Sport a avut doar 20.000 de telespectatori pe acest segment.

Audiența posturilor TV vineri, 10 iunie, pe intervalul meciului Franța - România, la nivel NAȚIONAL :

NATIONAL Nr. persoane Rtg% Share% 1 Pro TV 4.543.000 24.8 53.1 2 Kanal D 1.083.000 5.9 12.6 3 Antena 1 364.000 2.0 4.3 4 TVR 1 273.000 1.5 3.2 5 Antena 3 210.000 1.1 2.5 6 Romania TV 195.000 1.1 2.3 7 Dolce Sport 190.000 1.0 2.2 8 Antena Stars 169.000 0.9 2.0 9 Prima TV 169.000 0.9 2.0 10 National TV 148.000 0.8 1.7

*Rating: numărul/procentul de telespectatori care s-au uitat la un post TV din totalul deținătorilor de televizoare din România.

**Share/Cotă de piață: procentul de telespectatori care au ales un post TV din totalul celor care se uitau la televizor la momentul respectiv.

Audiența posturilor TV vineri, 10 iunie, pe intervalul meciului Franța - România, la nivel URBAN :

URBAN Nr. persoane Rtg% Share% 1 Pro TV 2.943.000 29.5 60.2 2 Kanal D 518.000 5.2 10.6 3 Antena 1 178.000 1.8 3.6 4 Antena 3 140.000 1.4 2.9 5 TVR 1 117.000 1.2 2.4 6 Romania TV 94.000 0.9 1.9 7 Antena Stars 73.000 0.7 1.5 8 Prima TV 66.000 0.7 1.3 9 Dolce Sport 63.000 0.6 1.3 10 National TV 52.000 0.5 1.1

*Rating: numărul/procentul de telespectatori care s-au uitat la un post TV din totalul deținătorilor de televizoare de la oraș.

**Share/Cotă de piață: procentul de telespectatori care au ales un post TV din totalul celor care se uitau la televizor la momentul respectiv.

Audiența posturilor TV vineri, 10 iunie, pe intervalul meciului Franța - România, la nivel COMERCIAL :

COMERCIAL Nr. persoane Rtg% Share% 1 Pro TV 1.428.000 29.2 71.0 2 Kanal D 134.000 2.7 6.7 3 Antena 1 109.000 2.2 5.4 4 Prima TV 29.000 0.6 1.4 5 TVR 1 23.000 0.5 1.1 6 Dolce Sport 21.000 0.4 1.1 7 Romania TV 20.000 0.4 1.0 8 Antena Stars 18.000 0.4 0.9 9 AXN 18.000 0.4 0.9 10 DigiSport 1 16.000 0.3 0.8

Petrişor Obae

petrisor.obaepaginademedia.ro